ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660022957
ขอให้แก้ไขปัญหาการตั้งร้านจำหน่ายสินค้ากีดขวางการจราจรบนบาทวิถี จำนวน 2 ร้าน และขอให้ตรวจสอบการปฏิบัติหน้าที่ของเจ้าหน้าที่เทศกิจสำนักงานเขตพระนคร บริเวณระหว่างซอยราชดำเนินการกลางใต้ กับ ตรอกสาเก แขวงวัดบวรนิเวศ เขตพระนคร กรุงเทพมหานคร โดยร้านที่1 ชื่อร้าน.......จุดสังเกตร้านดังกล่าวตั้งอยู่ด้านหน้าร้านสะดวกซื้อเซเว่นอีเลฟเว่น ภายในซอยราชดำเนินกลางใต้ ซึ่งจะเป็นร้านจำหน่ายอาหารและยำ โดยมีผู้จำหน่าย เพศหญิง (ทราบชื่อ) และร้านที่ 2 ร้าน(ไม่มีชื่อร้าน) ร้านจะอยู่ก่อนถึงตรอกสาเก และตั้งอยู่ฝั่งตรงข้ามกับร้านครัวคุณอ้อ  ซึ่งเป็นร้านจำหน่ายยำ,อาหารตามสั่ง โดยมีบุคคลเพศหญิง (ทราบชื่อ) ซึ่งเป็นเจ้าของร้านใหญ่ แต่ร้านที่ตั้งอยู่ฝั่งตรงข้ามครัวคุณอ้อ จะเป็นร้านฯที่มีการจำหน่ายสินค้าบนบาทวิถี แต่มีเจ้าของคนเดียวกัน โดยผู้ร้องแจ้งว่า ทั้งสองร้านฯ จะตั้งอยู่บนบาทวิถี และจะมีการวางสิ่งของ ตั้งโต๊ะ และมีลูกค้านั่งรับประทานอาหาร  อีกทั้งไม่มีการสวมใส่หน้ากากอนามัย (ตามผู้ร้องแจ้ง) และจะมีการจำหน่ายเป็นประจำทุกวัน และโดยปกติทางเจ้าหน้าที่เทศกิจฯ จะห้ามไม่ให้จำหน่ายสินค้าในวันจันทร์ แต่ทั้งสองร้านมีการฝ่าฝืนมาจำหน่าย  โดยทั้งสองร้านฯ จะมีการเก็บร้าน และจะมาตั้งร้านจำหน่ายสินค้าในช่วงเวลา 18.00 น.ของทุกวันจันทร์ เนื่องจากเป็นช่วงที่เจ้าหน้าที่เทศกิจฯ เลิกงานแล้ว (ตามผู้ร้องแจ้ง) และจากการตั้งร้านจำหน่ายสินค้า ส่งผลให้ผู้ร้องและประชาชนท่านอื่น ไม่ได้รับความสะดวกในการสัญจรผ่านเส้นทางดังกล่าว และอาจก่อให้เกิดอุบัติเหตุรถเฉี่ยวชนเพราะต้องลงไปเดินบนถนนแทน ทราบว่าพื้นที่ดังกล่าวอยู่ในความรับผิดชอบของสถานีตำรวจนครบาลชนะสงคราม เบื้องต้นผู้ร้องแจ้งว่าเคยติดต่อแจ้งเรื่องไปยังศูนย์รับเรื่องร้องทุกข์กรุงเทพมหานครหมายเลขสายด่วน 1555 และ มีเจ้าหน้าที่เทศกิจสำนักงานเขตพระนคร มาพูดคุยกับร้านค้าดังกล่าว แต่ไม่มีการดำเนินการใดๆ ผู้ร้องเห็นว่าเจ้าหน้าที่เทศกิจฯ มีการเพิกเฉยไม่ดำเนินการเอาผิดกับผู้จำหน่ายสินค้ากีดขวางการจราจรด้วย  ซึ่งปัจจุบัน (วันที่ 4 มิถุนายน 2566) ผู้ร้องแจ้งข้อมูลเพิ่มเติมว่า ประชาชนในพื้นยังไม่ได้รับการแก้ปัญหาในเรื่องดังกล่าวแต่อย่างใด ซึ่งผู้ร้องพบว่าบริเวณดังกล่าวมีร้านจำหน่ายก๋วยเตี๋ยวเพิ่มมาอีก 1 ร้าน โดยผู้ร้องได้สอบถามเกี่ยวกับการตั้งร้านจำหน่ายก๋วยเตี๋ยวกับทางพนักงานในร้าน ซึ่งทางพนักงานอ้างว่าเจ้าของร้าน(ไม่ทราบชื่อ) มีการจ่ายส่วยให้กับเจ้าหน้าที่เทศกิจสำนักงานเขตพระนคร เป็นจำนวนเงินเดือนละประมาณ 500-1,000 บาท อีกทั้งผู้ร้องยังพบเห็นว่าร้านจำหน่ายสินค้าที่กีดขวางการจราจรบนบาทวิถีบางร้าน มีการตั้งเต็นท์อาศัยพักบริเวณบนบาทวิถี บริเวณ ถนนราชดำเนินการ จากอนุสรณ์สถาน 14 ตุลา ไปยังสนามหลวง ผู้ร้องจึงประสงค์ให้หน่วยงานที่เกี่ยวข้องตรวจสอบการปฏิบัติหน้าที่ของเจ้าหน้าที่ฯ และแก้ไขปัญหาการจำหน่ายสินค้าบริเวณดังกล่าว ด้วยการยึดทรัพย์สินที่ใช้จำหน่ายสินค้า เพื่อเป็นการอำนวยความสะดวกให้แก่ผู้ร้องและประชาชน (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)(ผู้ร้องประสงค์แจ้งเรื่องผ่านหมายเลขสายด่วน 1111 เท่านั้น) ผู้ร้องเคยร้องเรียนผ่านหมายเลขสายด่วน 1111 ตามเลขที่รับแจ้ง 145762/65
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata